Rabat

Rabat () ialah ibu negara Maghribi. Bandar ini memiliki penduduk sebanyak 1.2 juta orang (anggaran 2005). Bandar ini juga merupakan ibu negara kawasan Rabat-Salé-Kénitra.

 Penamaan 
Nama Rabat diambil daripada perkataan Arab, الرِّبَاط [ar-ribāṭ], sejenis kubu Islam iaitu ribat. Nama ini dipendekkan daripada frasa رِبَاط الفَتْح [ribāṭu l-fatħ], "ribat pembukaan" yang diperoleh bandar pada 1170 disebabkan oleh kepentingan ketenteraan.

 Iklim 
Rabat mempunyai iklim Mediterranean (Csa) dengan musim panas yang agak panas dan musim sejuk yang agak lembap. Dengan kedudukannya di sepanjang Lautan Atlantik, Rabat mempunyai iklim yang sederhana, dengan cuaca dingin pada musim sejuk dan bertukar menjadi panas ketika musim panas. Waktu malam adalah dingin secara sederhana, dengan suhu boleh turun mencecah 0 °C ketika musim sejuk. Pada waktu siang, suhu meningkat sebanyak 7- 8 °C.

Suhu tertinggi musim sejuk lazimnya mencapai hingga 17.2 °C pada Disember hingga Februari. Suhu tertinggi musim panas pula lazimnya pada takat 25 °C tetapi kadangkala boleh mencapai 30 °C, terutamanya ketika berlakunya gelombang haba. Suhu waktu malam pada musim panas biasanya dalam julat 11 °C ke 19 °C dan jarang melebihi 20 °C. Taburan hujan purata tahunan Rabat ialah 560 mm.

 Pentadbiran 
Rabat dibahagikan kepada enam buah daerah, yakni lima buah arrondissement dan sebuah perbandaran (Touraga) seperti di bawah:

 Agdal Riyad
 El Youssoufia
 Hassan
 Souissi
 Touarga
 Yacoub El Mansour

 Kebudayaan 
Rabat menempatkan Teater Mohammed V di pusat bandar.

 Muzium 
Rabat mempunyai beberapa buah muzium termasuklah:

 Muzium Kesenian Maghribi Udaya
 Muzium Kesenian Moden dan Kotemporari Mohamed VI (Musée Mohamed VI d'Art Moderne et Contemporain)
 Muzium Arkeologi Rabat
 Muzium Antikuiti

 Hubungan antarabangsa 

 Bandar kembar 
Rabat mempunyai hubunga bandar kembar dengan bandar-bandar berikut:
  Bethlehem, Palestin
  Bursa, Turki sejak 2010
  Guangzhou, China, sejak 2013
  Honolulu, Amerika Syarikat
  Istanbul, Turki
  Las Palmas, Sepanyol  Lisbon, Portugal
  Madrid, Sepanyol
  Nablus, Palestin
  Seville, Sepanyol
  Stockholm, Sweden
  Tunis, Tunisia, sejak 1987

 Rujukan 

 Pautan luar 

  Rabat di tapak rasmi kerajaan Maghribi 

Kategori:Bandar di Maghribi
Kategori:Ibu negara di Afrika